ક્રિકેટમાં ‘ડક’ શબ્દની ઉત્પત્તિ ૧૮૬૬માં ઈંગ્લેન્ડ અને ઓસ્ટ્રેલિયા વચ્ચે રમાયેલી દુનિયાની પહેલી આંતરરાષ્ટ્રીય ટેસ્ટ મેચ દરમિયાન થઈ હતી. એ મેચ પહેલાં ૧૭ જુલાઈ, ૧૮૬૬ના રોજ રમાયેલી એક બિનસત્તાવાર ક્રિકેટ ટેસ્ટમાં વેલ્સના પ્રિન્સ (એડવર્ડ VII) એક પણ રન બનાવ્યા વિના પહેલા જ બોલે આઉટ થઈ ગયો. આ સમાચારને એક સ્થાનિક અખબારે પ્રકાશિત કર્યા. એ અખબારે શીર્ષક આપ્યું હતું, ‘રાજકુમાર બતકનાં ઇંડાંની સાથે શાહી પેવેલિયન તરફ રવાના થયા’. બતકનું ઈંડું અને શૂન્યનો આકાર એક જેવો જ હોય છે અને એવું માનવામાં આવે છે કે એ ઘટના બાદથી જ ક્રિકેટમાં શૂન્ય રને આઉટ થવા માટે ‘ડક’નો ઉપમા તરીકે ઉપયોગ થવા લાગ્યો. ત્યાર બાદથી આ શબ્દને ક્રિકેટના સમાચારોમાં સતત ઉપયોગ કરવાનું ચાલુ થયું. ધીરે ધીરે આ શબ્દને અંગ્રેજી ડિક્શનરીમાં સ્થાન મળી ગયું.